open-index/open-wikipedia-markdown huggingface dataset:
SOV-språk

**SOV-språk** (**Subjekt–Objekt–Verb-språk**) er gruppen av språk som har subjekt, objekt og verb i denne rekkefølgen i nøytrale setninger. Et eksempel på hvordan en setning hadde vært hvis norsk hadde vært et SOV-språk er *jeg deg elsker*. I et slikt eksempel på subjekt-objekt-verb-språk vil også dativ styre den infinitive formen som lukkes av adjektiviet.

Eksempler på SOV-språk er de tyrkiske språkene, tysk (i underordnede setninger), baskisk, latin, hindi/urdu, tamil, japansk, koreansk, farsi, tamilsk og tibetansk.

Andre typer av språk, foruten SOV, er 

*SVO-språk – de fleste indoeuropeiske språk, som norsk, engelsk, tysk, fransk og russisk
*VSO-språk – blant annet arabisk
*VOS-språk – blant annet madagassisk
*OVS-språk
*OSV-språk (omdiskutert om slike språk virkelig eksisterer)
Johan Turi

**Johan Olafsson Turi** (født 12. mars 1854 i Kautokeino, død 30. november 1936 i Jukkasjärvi församling i Kiruna kommune i Sverige) var en reineier og forfatter fra Norge/Sverige. Han regnes for å være den første samiske forfatteren; han ga ut sin første bok i 1910.

På 1870-tallet så Johan Turis far seg nødt til å ta familien med seg og flytte over grensen fra Norge til Sverige, fordi grensen mellom Norge og Finland ble stengt. Dette førte til at Johan Turi ble værende i Sverige resten av livet. Som sin far ble Johan Turi reineier. Rundt 1915 bosatte han seg i Lahtilahti på nordsiden av innsjøen Torneträsk, som den første innbyggeren i det som ble en samisk bosetning.

På sine eldre dager ble Turi tildelt en årlig statspensjon fra den svenske Riksdagen, på grunn av hans litterære virke.

## Den første boken
Turis første bok, *Muitalus sámiid birra*, handler om reindriftsamenes liv på begynnelsen av 1900-tallet. Turi hadde ingen formell skolegang og brukte nordsamisk kautokeinodialekt og sin egen rettskriving. Han utstyrte også teksten med egne illustrasjoner.

En viktig inspirasjonskilde for Turi var den danske kunstneren og etnografen Emilie Demant Hatt, som satte ham på ideen om å skrive en bok om samene, og som også oversatte den til dansk. Emilie Demant har også skrevet et av bokens to forord; det andre er skrevet av svenske Hjalmar Lundbohm, grunnleggeren av gruvebyen Kiruna. I sitt forord skriver Demant blant annet at hun møtte Turi første gang sommeren 1904, og at hun senere bodde hos ham i flere måneder under arbeidet med hans første bok. 

Boka er oversatt til dansk, svensk (1917), engelsk, tysk, fransk (1974), ungarsk, japansk, italiensk og finsk. I 2011 kom boken ut i norsk oversettelse.

## Bibliografi
* 1910: *Muitalus sámiid birra – En bog om lappernes liv* – den første samiske boka som ble utgitt, tekst på samisk og dansk
* 1910: *Muittalus samid birra : Atlas med 14 tavler* – separatutgivelse av Turis håndtegnede illustrasjoner
* 1920: *Sámi deavsttat* (norsk: *Samiske tekster*)
* 1931: *Duoddaris* (norsk: *Fra fjellet*)

I 2025 ble Turis *Muittalus sámid birra. En bok om lapparnas liv* tatt opp i Sveriges kulturkanon i kategorien «Litteratur».

## Referanser

 


## Eksterne lenker
* 
* Biografi (på svensk)
* Nettutstilling om Johan Turi fra Samisk Arkiv
Olaf Solstrand

**Olaf Moriarty Solstrand** (født 1982) er en norsk tegneserieforfatter fra Åfjord. Han har skrevet Disney-tegneserier for Egmont siden 2001 og har skrevet manus til 61 historier, som har blitt utgitt i 28 land.

## Referanser


## Eksterne lenker
* Olaf Moriarty Solstrand i Inducks
Harald Nicolai Storm Wergeland

**Harald Nicolai Storm Wergeland** (1814–1893) var en norsk offiser, politiker og fjellklatrer.

## Oppvekst og familie
Storm Wergeland vokste opp hos sin morbror, prost Nicolai Wergeland, og antok familienavnet Wergeland. Han vokste dermed opp sammen med sin kusine Camilla og sine fettere Henrik og Oscar Wergeland. Den ett år yngre fetteren Oscar fikk i likhet med Nicolai Wergeland en vellykket militær karrière.

## Militær karriere
Storm Wergeland og fetteren Oscar Wergeland ble begge opptatt ved Krigsskolen i 1826; Storm var da tolv år gammel og Oscar var elleve år gammel.

Storm Wergeland ble først sekondløytnant ved Bergenhus musketerkorps. I 1834 ble han premierløytnant og lærer i artilleri ved Krigsskolen. Han ble senere adjutant hos Oscar I. Wergeland ble oberst i 1857 og sjef for Generalstaben. Han ble generalmajor i 1859, og var statsråd for Armédepartementet fra 1860 til 1868. I 1875 ble han generalløytnant. Han ble innvilget avskjed i 1890.

## Forretningsvirksomhet
I 1877 gikk han i bresjen for etableringen av «Det Norske Østers Compagni» med tilhørende «Wergelandsbua» i Langangen på grensen mellom Vestfold og Telemark.

## Dannebrogsordenen
Wergeland ble ridder av Dannebrogsordenen og hans ridderskjold henger i Fredriksborg slottskapell, Danmark, med i rødt skjold krysslagt et gullskjeftet sverd og en pil, begge sølv.

## Utgivelser
Wergeland var en variert skribent:
* Norges første veikart (med Aleksander Józef Waligórski fra Polen), 1843.
* «Om Opvarmning og Ventilation af Beboelses-Værelser»
* «Opfordring til Dannelse af Forening en til Smaafuglenes Beskyttelse» 
* «Om Østers-Dyrkning ved Dykker-Arbeid», 1882

I forbindelse med oppdrag (1840) om oppmåling og kartlegging av Østre Jotunheimen, oppnådde Wergeland ry som fjellklatrer med flere førstebestigninger blant annet:
* Store Hestdalshøgdi (18. juni 1841)
* Skarddalseggje (24. juni 1841)
* Glittertinden (14. juli 1841) 
* Nørdre Svartdalspiggen (19. juli 1841)
* Tverrådalskyrkja (2. august 1842)
* Tjørnholstinden (28. august 1843)

## Referanser


## Kilder
* Nicolai Wergeland – offiser i Store norske leksikon

## Eksterne lenker
* 
*
EM i curling 1979

**Curling-EM 1979** ble arrangert 18. november – 24. november 1979 i 
*Palaghiaccio* i Varese i Italia. 

Det deltok 11 lag for herrer og 9 lag for kvinner. 

## Herrer

* Skottland vant 8-7 i finalen over Sverige
* Skottland vant 7-4 i semifinalen over Italia
* Sverige vant semifinalen over Norge med 8-7
* Norge endte opp med 7 seire og 5 tap

## Kvinner

* Sveits vant 9-7 i finalen over Sverige
* Sverige gikk rett til finalen som vinner av grunnspillet
* Sveits vant 5-3 i semifinalen over Skottland (2.-plass mot 3.-plass i grunnspillet)
* Norge endte opp på 8.-plass med 2 seire og 8 tap 
* Sveits endte opp med 8 seire og 2 tap

For Norge spilte Ellen Githmark, Trine Trulsen, Ingvill Githmark og Kirsten Vaule.

## Eksterne lenker
WCF Statistics
Romerike krets av Norges speiderforbund

**Romerike krets** av Norges speiderforbund består av 22 aktive speidergrupper med til sammen ca. 900 speidere. Kretsen spenner seg fra Eidsvoll i nord, Aurskog-Høland i øst og Lørenskog i syd.

## Speidergrupper på Romerike
Romerike krets av Norges speiderforbund er inndelt i en rekke kommuner, hvorav det er en eller flere aktive grupper i de fleste kommune

Aurskog-Høland
* 1. Bjørkelangen
* Hemnes

Eidsvoll
* 1. Eidsvoll
* 3. Eidsvoll
* 5. Eidsvoll

Lillestrøm
* Lillestrøm MS
* Lillestrøm Skedsmo (sammenslått 2005, 2014/2015 lagt ned og slått sammen med Skjetten for å danne nytt Skedsmo speidergruppe)
* Skjetten (for tiden lagt ned for å danne nytt Skedsmo speidergruppe med Lillestrøm skedsmo)
* Skedsmo
* 4. Strømmen

Lørenskog
* Fjellhamar
* 1. Lørenskog 3
* Lørenskog FA
* Lørenskog FSK Kurland
* Lørenskog Syd Speidergruppe

Nannestad
* 1. Nannestad

Nes
* Nes Årnes

Nittedal
* 1. Hakadal
* Nittedal
* 1. Slattum
* Nittedal Speidergruppe

Rælingen
* Rælingen (sammenslått med Nordby 2008)

Ullensaker
* Kløfta 1.

## Referanser


## Eksterne lenker
* Romerike krets - offisiell hjemmeside.
Namdals folkehøgskole

**Namdals folkehøgskole** er en frilynt folkehøgskole i Grong i Namdalen i Trøndelag.  

Skolen tar årlig opp 75-80 elever og drives av en stiftelse, der Namdalskommunene, Naumdøla Mållag, Naumdøla Ungdomslag og Namdals høgskolelag er med. Skolen ble stiftet i 1884.

I skoleåret 2022/2023 har skolen disse fagtilbudene: E-sport – Cosplay – Spillutvikling – Backpack Japan - Dyr og natur.

## Referanser


## Eksterne lenker
* Namdals folkehøgskole
Gerhard Munthe (andre betydninger)

**Gerhard Munthe** er navnet på flere personer:

* Gerhard Munthe (1671–1729), norsk offiser.
* Gerhard Munthe (1795–1876), norsk offiser og kartograf.
* Gerhard Munthe (1849–1929), norsk maler, tegner og illustratør.
* Gerhard Munthe (1919–1997), norsk riksbibliotekar.
Nervesystem

**Nervesystemet** hos dyr koordinerer aktiviteten til musklene, overvåker organene, modellerer og prosesserer input fra sansesystemene, og initierer handlinger (se sentralnervesystemet).

Kjemikalier som påvirker nerveaktiviteten er generelt de raskest virkende toksinene, som forårsaker lammelser og/eller død.

## Nervesystemet hos virveldyr
Nervesystemet hos virveldyr deles ofte inn i sentralnervesystemet (CNS) og det perifere nervesystemet (PNS). 
*Sentralnervesystemet består av hjernen og ryggmargen.
*Det perifere nervesystemet består av alle andre nevroner som ikke er i sentralnervesystemet, størstedelen av det som vanligvis kalles nerver (men som egentlig er nervecellenes axonprosesser). 

Det perifere nervesystemet deles inn i det somatiske nervesystem og det autonome nervesystem.
*Det somatiske nervesystemet er ansvarlig for koordinering av kroppens bevegelser og for mottak av ekstern stimuli. 
*Det autonome nervesystemet er den ikke-frivillige delen av nervesystemet, der alle prosesser i interne organer blir styrt. 

Det autonome nervesystemet deles inn i det sympatiske nervesystem, det parasympatiske nervesystem og det enteriske nervesystem. 
*Det sympatiske nervesystemet responderer på stress og truende farer, og øker blodtrykk og puls og andre fysiske endringer, i tillegg til å generere følelse av opphisselse.
*Det parasympatiske nervesystemet er aktivt når et individ hviler og føler seg avslappet, og er ansvarlig for ting som sammentrekning av pupiller, senkning av puls, utvidelse av blodkar og stimulering av fordøyelse og forplantningsorganene.
Det enteriske nervesystem, kontrollerer direkte fordøyelsessystemet, både med sensoriske og motoriske reguleringer.

## Se også
*hjerne
*ryggmarg
*sensoriske nerver
*motoriske nerver
*sentralnervesystemet
*det perifere nervesystemet
*det autonome nervesystemet
* det sympatiske nervesystemet
* det parasympatiske nervesystemet

## Andre kilder
* Nervesystemet. Norsk Helseinformatikk (NHI)
* Nilsen, Alf Jacob & Bøhle, Kristin (2012) Nervesystemet . Nasjonal digital læringsarena (ndla, biologi 1)

## Referanser


## Eksterne lenker
*
Egil Svendsby

**Egil Svendsby** (født 1956 i Modum, død 2022 på Mallorca) var sammen med Jan Holm forfatter av boken *Gullfest i Kollen* (Schibsted Forlag). Han har også vært redaktør av *[[Sportsboken]]* siden 2003. Boka kom tidligere  ut på Schibsted forlag, fra 2016 er utgiver Vigmostad & Bjørke. Svendsby var også redaktør av årboken *Fotball* i årene 2006-2008.

## Referanser
Per Hohle

**Per Hohle** (født 5. desember  1918 i Kapp på Østre Toten, død 24. november 1999 i Oslo) var norsk forfatter, fjellklatrer og friluftsmann som skrev en rekke bøker med emne fra natur og friluftsliv, jakt og fjellsport. Hans foreldre var byrettsdommer Olav M. Hohle (1880-1933) og Helene Hohle (1885-1968).

Etter artium studerte han både psykologi, filosofi, geografi og musikkhistorie. Under krigen var han hjemmefrontsmann.

Hohle var bosatt i Maridalen ved Oslo og skrev mye fra Vassfaret og Jotunheimen. Vern om naturen, dyrelivet og fremme av friluftslivet ble hans hjertesaker. Han var gift med Kari (f. 18. september 1920 i Ålesund, d. 16. juli 1997 i Oslo). Hun var forøvrig ofte med ham på de turer han foretok og fungerte som hjemmekonsulent for hans mange bøker. De hadde to barn, Stein Olav og journalist og redaktør Anne Helene Hohle (f. 17. september 1949, d. 23. mars 2004).

## Utgivelser
* *Himalayas Helter,* Jacob Dybwads forlag, 1948.
* *Blant bjørn og skoggangsmenn i Vassfaret,* Grøndahl, 1948
* *Klatring og nybestigninger i tindene omkring Narvik,* artikkel i DNT Årbok 1951.
* Per Hohle (red.), *Jakt og Fiske i Norge,* 1960
* *Storjegere.* 1965. 
* *Vassfaret*. Tegninger av Omar Andréen. 1965. 
* *Fra Vassfaret til Ararat*, 1967
* *Trollelgen i Svefjellet,* 1970
* *Til fots i Femundsmarka og Sylene,* 1971
* *Fra varde til varde,* 1971
* *Folk og skrømt i Vassfaret,* 1973
* *Mennesker i Naturen,* NKS-Forlaget 1973
* *Finnskoger og skogfinner,* 1974
* Per Hohle (red.). *Mellom Sogn og Hardanger*, DNT 1974.
* *Manndraperen i Nerdalsjuvet: Sagaen om Sevleguten,* Gyldendal, 1975
* *Til fots i Rondane, Dovrefjell og Jotunheimen,* 1976
* *På sykkeltur i Nordmarka og [[Krokskogen (Oslo)|Krokskogen]],* Gyldendal, 1976
* *I bjørnemark og villfjell.* 1976
* *De møtte bjørnen,* 1977
* Reidar Holtvedt, H. O. Christophersen og Per Hohle. *[[Krokskogen (Oslo)|Krokskogen]]*. Gyldendal.  1977
**Skrømt*, Gyldendal 1978
* Dagfinn Grønoset, Ragnar Frislid og Per Hohle, *Femundsmarka,* 1979.
* *Norges Statsbaner og deres personale*, 1980
* *De endte på skafottet*, 1980
* *Trolltinder og Trollvegg,* 1981
* *Glad i fjellet: Samtaler med fjellfolk,* NKS-forlaget, 1984
* *Rondane,* 1984.  Billedverk.
* *Høyfjell og villmark.* 1987.
* *Storviltjegere og Storviltjakter,* 1990
* Per Hohle og Kjell Aukrust.  *Gjeddekongen i Siksjølia og andre villmarkinger*, 1993
* Per Hohle og Jon Lykke (red.).  *Elg og Elgjakt i Norge. *, Gyldendal, 1993.  Bidrag fra 26 norske  eksperter på jakt av elg.

## Referanser
Aneurisme

Et **aneurisme** (fra gresk &#0945;&#0957;&#0949;&#0965;&#0961;&#0965;&#0963;&#0956;&#0945;, en dilatasjon) er en patologisk lokal dilatasjon eller utvidelse av en arterie. Aneurismer forekommer hyppigst i aorta (hovedpulsåren) og Willis’ arterielle sirkel (blodårene under hjernen).

Det laget i en arterie som er i direkte kontakt med blodet er tunica intima, også bare kalt intima. Dette laget består i hovedsak av endoteliale celler. Laget rett utenfor intima er tunica media, også bare kalt media. Dette midterste laget består av glatt muskulatur og elastisk vev. Det ytterste laget (lengst vekk fra blodstrømmen) er kjent som tunica adventitia, eller bare adventitia. Dette laget består av bindevev.

Dissekerende aneurisme er en tilstand der blodet kommer inn i rommet mellom intima og media slik at det blir liggende to lag intima på ene siden i blodåra. Dersom hinnen ikke brister lenger ut i pulsåra stoppes blodsirkulasjonen i åra.

Et vanlig (fusiform) aneurisme betyr at hele blodåreveggen poser seg ut slik at blodårens diameter øker betydelig. Dersom en slik utvidet hovedpulsåre brister, vil et plutselig blodtap oppstå og føre til pasientens død innen svært kort tid.

Hovedpulsåren kan ha mindre aneurismer med inntil 4 cm diameter uten at det er fare for at blodåra brister. Slike aneurismer blir kontrollert regelmessig med ultralydundersøkelser. Behandlingen består i å skifte ut blodåra som er utvidet med en kunststoffåre, for eksempel i dacron.

Av og til sees utposninger i arteriene som forsyner hjernen med blod. Dersom disse brister, blir det øket trykk på innsiden av skallen (kraniet). Det økede trykket kan hindre normal funksjon og eventuell permanent ødeleggelse av deler av hjernevevet. Det økede trykket kan sees som forandringer/hevelse/ødem på sentrale deler av øyebunnen. Dette kan sees med et oftalmoskop.
Dersom en slik blødning ligger under hjernen kan blodlevren fjernes ved å borre et hull i kraniet over blødningen og drenere den. Hvis hullet borres feil sted kan det komme hjernemasse i stedet for blod på grunn av trykket. Dersom det sees flere utposninger på pulsårene ved slik operasjon kan det settes metallklips på utposningen. Ved senere undersøkelse med magnetisk resonans tomografi vil magnetismen kunne sette fart i slike metallklips og skape store ødeleggelser. 

## Se også
* Hjerne-aneurisme

## Eksterne lenker
* Merck Manual
* Aneurysms
Anton Drexler

**Anton Drexler** (født 13. juni 1884 i München i Bayern, død 24. februar 1942 samme sted) var en av grunnleggerne av Det tyske Arbeiderparti (DAP), som senere fikk navnet Det nasjonalsosialistiske tyske Arbeiderparti (NSDAP).

## Liv og virke
Drexler var sønn av en jernbanearbeider. Fra 1902 til 1923 virket han som verktøyarbeider.

Sammen med noen arbeidskolleger fra det daværende *kongelige bayerske statsbane-sentralverksted* i München organiserte han seg i *Det frie arbeiderutvalg for en god fred* og grunnla sammen med andre den nasjonalistisk-høyrekonservative *politiske arbeidskrets* (begge deler i 1918).

Med utgangspunkt i denne arbeidskretsen ble den 5. januar 1919 Det tyske Arbeiderparti (DAP), som senere fikk navnet Det nasjonalsosialistiske tyske Arbeiderparti (NSDAP). Anton Drexler ble fra begynnelsen av annenformann, og var i årene 1920/1921 førsteformann. Dette vervet hadde han frem til han ble avløst av Adolf Hitler i 1921.

I januar 1919 offentliggjorde Drexler artikkelen *Das Versagen der proletarischen Internationale und das Scheitern der Verbrüderungsidee*. Hans pamflett fra samme år ved navn *Mein politisches Erwachen*, som propagerte et nasjonalistisk folkefellesskap, hadde undertittelen *Aus dem Tagebuch eines deutschen sozialistischen Arbeiters* - og var det aller første nasjonalsosialistiske programskrift. Også Adolf Hitler skal ha fått impulser fra dette skriftet.

Hans mentor var dr. Paul Tafel, og det var på hans tilskyndelse at Drexler sammen med Karl Harrer grunnla DAP.

Etter at NSDAP ble oppløst i 1923 engasjerte han seg uten hell i den tysknasjonale blokk i den bayerske landdagen. Da NSDAP ble grunnlagt på nytt i 1925, hadde han ikke lenger noen betydning. Det var først etter at nazistene var kommet til makten i 1933 at han trådte inn i partiet på nytt.

I 1934 mottok han på grunn av sin partigrunnleggerrolle NSDAPs «Blodordenen», men han fikk ikke noen innflytelse i partiet, og han døde i 1942.

Hitler karakteriserte Drexler i *[[Mein Kampf]]* med disse ord:

## Verker
* Anton Drexler: *Mein politisches Erwachen. Aus dem Tagebuch eines deutschen sozialistischen Arbeiters.* Deutscher Volksverlag, München 1919. DNB

## Referanser


## Litteratur
* Ernst Deuerlein (Hrsg.): *Der Aufstieg der NSDAP in Augenzeugenberichten.* 5. Auflage. Deutscher Taschenbuch-Verlag, München 1982, ISBN 3-423-02701-0.
* Ernst Piper: *Alfred Rosenberg. Hitlers Chefideologe.* Blessing, München 2005, s. 29–55, ISBN 3-89667-148-0.

## Eksterne lenker
*
Automatisk identifikasjonssystem

**Automatisk identifikasjonssystem** (engelsk: *automatic identification system*, **AIS**) er et antikollisjonshjelpemiddel for skipsfarten, men som samtidig gir offentlige myndigheter oversikt over skipstrafikken i forskjellige farvann. Fartøyer som har utstyr for AIS om bord sender ut og utveksler informasjon om sin identitet, posisjon, fart, kurs, osv. over frekvenser på VHF-båndet. AIS brukes også av maritime trafikksentraler for å holde oversikt over skipstrafikken innen sine ansvarsområder.

Rekkevidden varierer, men kan være opp til omkring . Etter krav fra IMO skal fartøyer over 300 brutto registertonn i internasjonal fart ha utstyr for sending og mottak av AIS-signaler. De aller fleste skip har i dag AIS med visse unntak, det anslås at over  skip har AIS-utstyr klasse A om bord. 

Fiskefartøy over 18 meter har installert AIS klasse A fra 1. juni 2013. Fiskefartøy over 15 meter har installert AIS klasse A fra 1. juni 2014.

## Se også
*AISSat-1

## Eksterne lenker

* Sanntid AIS-kart fra kystverket.no
* Om AIS, fra kystverket.no
* Om AIS , fra Den internasjonale sjøfartsorganisasjonen (IMO) (engelsk)
* AIS-kart fra nettstedet marinetraffic.com (engelsk)
Kunst- og designhøgskolen i Bergen

**Kunst- og designhøgskolen i Bergen (KHiB)**, tidligere **Kunsthøgskolen i Bergen**, også kalt **Bergen Kunsthøgskole**, var en vitenskapelig høgskole i Bergen som tilbød høyere utdanning innen visuell kunst og design. Høgskolen hadde avdelinger for kunst og design. Utdanningen omfattet fagområdene fri kunst, fotografi, grafikk, keramikk, tekstil, visuell kommunikasjon, interiørarkitektur og møbeldesign. Skolen hadde rundt 350 elever.

Høgskolen ble opprettet i 1996 gjennom en sammenslåing av Vestlandets kunstakademi, opprettet i 1972, og Statens høgskole for kunsthåndverk og design, opprettet i 1909. Skolen disponerte seks bygninger i Strømgaten 1, Marken 37, Vaskerelven 8, Kong Oscars gate 62 og C. Sundts gate 53 og 55. I 2017 ble alle funksjonene samlokalisert i Møllendalsveien i et bygg tegnet av Snøhetta. Strømgaten 1, som tidligere huset Bergen tekniske skole, ble fredet ved forskrift den 25. juni 2013. Bygninger er tegnet av Giovanni Müller og oppført årene 1874-76.

Kunst- og designhøgskolen i Bergen var én av to selvstendige nasjonale institusjoner som tilbød denne utdanningen. Den andre er Kunsthøgskolen i Oslo. 3. februar 2012 ble navnet endret fra Kunsthøgskolen i Bergen til Kunst- og designhøgskolen i Bergen.

Kunst- og designhøgskolen i Bergen ble i 2014 akkreditert som vitenskapelig høgskole i kunst.

Den 2. juni 2016 ble det klart at KHiB og Universitetet i Bergen ønsket å slå seg sammen fra 1. januar 2017. Den 17. juni 2016 ble sammenslåingen vedtatt, og det ble bestemt at KHiB og Griegakademiet sammen skulle bli til Fakultet for kunst, musikk og design ved Universitetet i Bergen. Fakultetet ble formelt opprettet 1. januar 2017, og har tre institutter: Institutt for kunst, Griegakademiet - Institutt for musikk og Institutt for design.

## Referanser




## Eksterne lenker
* 
* Bergen byleksikon på nett, om Kunst- og designhøgskolen i Bergen
* Fredning av bygningen i Strømgaten 1 pdf
*
Lee Hendrie

**Lee Hendrie** (født 1977) er en engelsk tidligere fotballspiller som har spilt for flere engelske klubber. Lee Hendrie er fetter av rockeartisten Robbie Williams

Hendrie signerte en proffkontrakt i mai 1994, og han debuterte som innbytter 23. desember, 1995.

Hendrie debuterte på  18. november 1998. I juli 2007 signerte han en treårsavtale med Sheffield United.
## Referanser


## Eksterne lenker
*
Langerudberget

**Langerudberget** er et boligområde som ligger øst for Vennersberg i Kongsvinger. Det ble bygget ut på begynnelsen av 1980-årene. I Langerudberget består boligmassen av primært eneboliger, men også lavblokker med leiligheter og rekkehus. Veinavnene i Langerudberget består av bærbavn. 

Den katolske kirken Sta. Clara er oppført i dette området.

Innbyggertallet i Langerudberget grunnkrets siden 2000:

## Referanser
Indonesisk

**Bahasa Indonesia** (**indonesisk**) er det offisielle språket i Indonesia. Det er et austronesisk språk, og er praktisk talt identisk med malayisk, et av språkene i Malaysia.

Det er ca. 20 millioner mennesker som har indonesisk som morsmål. I tillegg til dette har ca. 200 millioner mennesker språket som første fremmedspråk, da det brukes i utdanningssystemet i Indonesia.

Språket malay har vært brukt som et uformelt fellesspråk i det som i dag er Republikken Indonesia i hundrevis av år. Ved Indonesias uavhengighet fra Nederland i 1945 ble dette språket formalisert og fikk status som fellesspråk i den nyopprettede republikken. 

På grunn av en mengde nederlandske lånord i indonesisk er det enkelte forskjeller mellom malay og indonesisk. Uttalen er også noe forskjellig. Dessuten blander mange indonesiere inn ord fra sine lokale språk når de snakker indonesisk, noe som gjør at språket i dagligtalen er forskjellig fra den standard skriftlige formen.

Indonesisk skrives med det latinske alfabetet. Det er et nært samsvar mellom uttale og skrivemåte, noe som kommer av at det er forholdsvis ungt som skriftspråk.

## Referanser


## Eksterne lenker
* 
* Indonesian - *UCLA Language Materials Project*, University of California Los Angeles (UCLA).
* Indonesian English Dictionary
August S. Krogh

**Schack August Steenberg Krogh** (født 15. november 1874 i Grenaa, død 13. september 1949 i København) var en dansk zoolog og fysiolog. Han ble tildelt Nobelprisen i fysiologi eller medisin i 1920 for oppdagelsen av den kapillarmotoriske reguleringsmekanismen.

Krogh vokste opp i Grenå og ble uttdannet ved Københavns Universitet, hvor han i 1916 ble professor i dyrefysiologi. Krogh fikk i gang arbeidet med forbedring av insulinfremstilling i Danmark, noe som førte til opprettelsen av Nordisk Insulinlaboratorium i 1924,  som senere inngikk i Novo Nordisk.

Krogh ble i 1922 innvalgt som utenlandsk representant av Kungliga Vetenskapsakademien.

Han giftet seg den 24. mars 1905 med Marie Krogh.

## Referanser


## Eksterne lenker
* 
* 

*  Biografi på engelsk
Susilo Bambang Yudhoyono

**Susilo Bambang Yudhoyono** (født 9. september 1949 i Pacitan på Java) er en indonesisk politiker. Han var president i Indonesia fra 2004 til 2014.

## Utdannelse og militær bakgrunn

Yudhoyono kommer fra en familie av militære, og valgte selv en militær karriere. Han ble uteksaminert fra den indonesiske krigsskolen i 1973, og fikk en utmerkelse som kullets beste elev.

Etter utdannelsens slutt ble Yudhoyono utplassert i den indonesiske 305. bataljon i Øst-Timor. Det har blitt antydet at han deltok i krigsforbrytelser under den indonesiske okkupasjonen av området, men dette har aldri blitt bevist.

Yudhoyono har i flere perioder utdannet seg i USA. Han har blant annet studert ved *the US Command and General Staff College* ved Fort Leavenworth i Kansas. Yudhoyono har også tatt en mastergrad i økonomi og ledelse ved Webster University i Missouri.

I 1995–96 deltok Yudhoyono i FNs fredsbevarende styrker i Bosnia-Hercegovina.

I 2004 tok han en doktorgrad i landsbruksøkonomi. 

## Politisk karriere

Yudhoyono gav opp sin militære karriere i 2000, og gikk inn i regjeringen til den daværende presidenten Abdurrahman Wahid. Han var i utgangspunktet minister for gruvedrift og energi, men fikk raskt den viktige stillingen som sikkerhetsminister.

I 2001 risikerte president Wahid å bli stilt for rikssrett, og bad derfor Yudhoyono om å erklære unntakstilstand. Da Yudhoyono nekte å gjøre dette måtte han forlate regjeringen.

Etter at Megawati Sukarnoputri ble valgt til president i 2002 fikk Yudhoyono sin gamle stilling tilbake. Etter bombeangrepene på Bali i oktober 2002 ledet han jakten på og arrestasjonen av de mistenkte gjerningsmennene. Yudhoyono fikk skryt av blant annet USA og Australia for sin innsats i «krigen mot terror».

I 2004 vant Yudhoyono presidentvalget. Med 60,87&nbsp;% av stemmene slo han motkandidaten, den sittende presidenten Megawati Sukarnoputri. Med dette ble Yudhoyono Indonesias første president som ble direkte valgt av velgerne.

Som sin visepresident hadde han Jusuf Kalla.

## Referanser


## Eksterne lenker
* 
* 
*
Kurfürstendamm

**Kurfürstendamm** (populært kalt *Ku'damm*) er en 3,5 kilometer lang gate i bydelen Charlottenburg-Wilmersdorf i Berlin. Den strekker seg fra Augusta Viktoria-plassen med Kaiser-Wilhelm-Gedächtniskirche i Charlottenburg til Rathenauplatz i Wilmersdorf. 

Opprinnelsen til dagens Kurfürstendamm er fra 1500-tallet, da det ble anlagt en plankevei (tysk: *Dammweg*) mellom Berliner Stadtschloss og Jagdschloss Grunewald. Denne plankeveien tjente siden som ridesti for kurfyrsten Joachim II av Brandenburg. Dagens navn fikk Kurfürstendamm på midten av 1800-tallet.

## Kultur
Ved Kurfürstendamm ligger privatteatrene *Theater am Kurfürstendamm* og *Komödie am Kurfürstendamm* i Ku'damm-Karrée og dessuten Schaubühne Berlin på Lehniner Platz.

## Eksterne lenker
* kurfuerstendamm.de
EF Education First

:*For sykkellaget sponset av organisasjonen, se [[EF Education First (sykkellag)]]*

**EF Education** (*EF* står for *Education First*) ble grunnlagt i Sverige i 1965 av Bertil Hult, som brakte en gruppe svenske studenter til Storbritannia for å lære engelsk der. Organisasjonen har idag mer enn 30 språkskoler i 14 forskjellige land og underviser i syv forskjellige språk.

## Referanser


## Eksterne lenker
*
Vennersberg

**Vennersberg** boligområde i Kongsvinger ble utbygget fra ca. 1974 og utover, i regi av Kongsvinger og Omegns Boligbyggelag (KOBBL). 

I området er der en rekke boligblokker og rekkehus. På begynnelsen av 1980-årene ble det også åpnet et område for eneboliger (Langerudberget) øst for det egentlige Vennersberg.

Vegene på Vennersberg har fuglenavn, med Bokfinkvegen som ryggrad i området.
Navnet Vennersberg har området etter gården med samme navn, nord for boligområdet.
Indonesisk rupiah

**Rupiah** er valutaen i Indonesia. Den har valutakoden **IDR** og forkortes ofte til rp. lokalt.

Rupiah finnes i følgende valører:
*Sedlene finnes i valørene 500, 1&nbsp;000, 5&nbsp;000, 10&nbsp;000, 20&nbsp;000, 50&nbsp;000 og 100&nbsp;000 rupiaher.
*Myntene finnes i valørene 25, 50, 100, 500 og 1&nbsp;000 rupiaher.

Rupiah ble introdusert i november 1949 som valutaen til den relativt nye Republikken Indonesia. 

I 1965 var rupiahen devaluert så mye som følge av stor inflasjon, noe som gjorde at en *ny rupiah* ble introdusert. Vekslingsforholdet mellom den gamle og den nye rupiahen var 1000:1. 

De senere årene har verdien av rupiahen svingt mye. Finanskrisen i Asia i 1997–98 førte til at den falt 35 % over natten ved en anledning. I løpet av kort tid falt rupiahen fra en kurs på ca. 2-3000 rupiaher pr. amerikansk dollar til 18&nbsp;000 rupiaher for en dollar. Pr februar 2016 får man ca 13&nbsp;000 IDR pr USD.

I oktober 2005 fikk man ca 1500 rupiaher for en norsk krone, i 2014 fikk man i perioder opp mot 2000, mens den i februar 2016 var på 1500 igjen.

Tidligere var en rupiah inndelt i 100 sen, men sen brukes ikke lenger på grunn av valutaens lave verdi.
Unni-Lise Jonsmoen

**Unni-Lise Jonsmoen** (1936–2026) var en norsk billedkunstner, illustratør, bokdesigner og forfatter fra Alvdal. Hun var utdannet ved SHKS 1955–1959.

Jonsmoen hadde en rekke utstillinger og utsmykningsoppdrag, særlig i Østerdalen. Hun illustrerte flere bøker, både til egen tekst og blant annet til tekster av ektemannen Ola Jonsmoen. Sammen med han skapte hun 25 billedbøker for barn.

I 1966 mottok hun Kultur- og kirkedepartementets pris for barne- og ungdomslitteratur for illustrasjonene til Halvor Flodens barnebok *Tommeliten på ikornrygg*. Selvbiografiske element finnes i flere av hennes billedbøker, som i *Lars og Ola på tytingtur*. I *Maren Ingeborg og Pus på Rørosmartnan* er ei nabojente modellen. 

## Priser
* 1966: Kultur- og kirkedepartementets illustrasjonspris for barne- og ungdomslitteratur
* 1989: Hedmark fylkeskommunes kulturpris, sammen med Ola Jonsmoen
* 1992: Einar Steimoeggens Minnediplom, sammen med Ola Jonsmoen

## Bibliografi
* 1979: *Svarttrosten som forsov seg*
* 1980: *Lars og Ola på tytingtur*
* 1982: *Kjenner du fru Frodig?*
* 1985: *Grynt, eit søppelkassedyr*
* 1986: *Slukhalsen Påkar*
* 1987: *Zheng Mei og draken*
* 1990: *Maren Ingeborg og Pus på Rørosmartnan*
* 1995: *Krigsbarn på Ekeberg*
* 1998: *Snusen på ville veier*
* 2004: *To i lufta og ein på bakken*
* 2006: *Martins hemmelige hemmelighet*

## Referanser
 
 
## Eksterne lenker
* Unni-Lise Jonsmoen, CV
*
Theodor Caspari

**Carl Theodor Caspari** (født 13. februar 1853 i Kristiania, død 12. februar 1948 i Oslo) var en norsk dikter. 

Caspari var sønn av den tysk-norske teologiprofessoren Carl Paul Caspari. Han er mest kjent som lyriker, men av yrke var han lærer ved Oslo katedralskole fra 1890 til 1922. Johan Sebastian Welhaven var forbilde for diktningen hans, og det kommer frem i en behersket, reflektert og vemodig lyrikk.

Caspari var opptatt av natur og friluftsliv, og bidro gjennom sin lyrikk blant annet til at Gjende ble spart for regulering. Dette har gitt ham tilnavnet «fjellpoeten». Hans dikt «Stå vakt om naturen» har fått fornyet aktualitet og er i senere tid mye brukt og referert i miljøsammenheng.

Theodor Kittelsen illustrerte flere av bøkene hans.

Caspari er kjent for diktet «Norge, mitt Norge!» (fra samlingen *Vintereventyr*) tonsatt av Alfred Paulsen. 

En byste av Caspari er oppført ved Storhøliseter i Langsua. 

## Bibliografi
; Om Theodor Caspari
* Haldis Buer Stamnes *Theodor Caspari: naturverner, romantiker, polemiker* 2012 ISBN 978-82-8265-012-0

; Av Theodor Caspari
* *Polemiske Sonetter*, Aschehoug 1880 
* *Tidsbilleder*, P. T. Mallings Boghandels Forlag 1883
* *Lyrik og Satire*, P. T. Mallings Boghandels Forlag 1887
* *Digte av Per Gynt*, 1891
* *Skyggesider. Populære betragtninger*, P. T. Mallings Boghandels Forlag 1896
* *Norsk høifjeld. Stemninger og skildringer*, P. T. Mallings Boghandels Forlag 1898
* *Fra Syd og Nord. Nyere Digte*, Det norske Aktieforlag 1899
* *Vintereventyr*, 1901
* *Vildren. Et livsbillede fra høifjeldet*, Det norske Aktieforlag 1905
* *Fra Fjeld og fremmed Land. Reiseminder*, Aschehoug 1909
* *Høifjeldsdigte i Udvalg*, Aschehoug 1913
* *Norsk Naturfølelse i det nittende Aarhundrede*, Kristiania 1917
* *Tidsskifte. Nyere Digte*, Aschehoug 1921
* *Høifjeld og fjeldfolk*, Oslo 1927
* *Fra bygdevei og sætersti. Landskapsbilleder fra det østenfjeldske Norge og grænsetragter mod Sverige*, Aschehoug 1927
* *Fra mine unge aar*, Aschehoug 1929
* *Myrmalm. Fra norsk natur og folkeliv*, Aschehoug 1932
* *Fra Rauma til Rhinen. Reiseskildringer og kulturbilleder fra gamle dager*, Oslo 1933
* *Gaute den fredløse*, 1934
* *Av Jotunheimens saga*, 1942

## Referanser


## Eksterne lenker
* Erik Egeberg: Natur og lyrikk hos Theodor Caspari
* Carl Nærup: Illustreret norsk Litteraturhistorie (Runebergprosjektet)
* Utfyllende artikkel på Store norske leksikon
Avistegnernes hus

**Avistegnernes hus, Nasjonalt senter for tegning og ytringsfrihet**, tidligere kalt *Fredrik Stabel & AvisTegnernes Hus (FS&AT)*, er et kunstgalleri i Drøbak som særlig stiller ut avistegninger, tegneserier og illustrasjonskunst.

Avistegnernes hus ble opprettet 8. april 1999 med støtte fra Frogn kommune, Akershus fylkeskommune og en rekke norske aviser. Stedet ble drevet av en stiftelse som kom til etter initiativ fra privatpersoner i Drøbak. Siden 2010 har museet vært en avdeling i MiA - Museene i Akershus.

Som «nasjonalt senter for tegning og ytringsfrihet» er Avistegnernes hus et kompetansested for avistegning som kunst- og ytringsform. Huset rommer en fast utstilling av tegninger av satirikeren Fredrik Stabel som bodde i Drøbak fra 1970 til han døde i 2002. I tillegg er det skiftende galleriutstillinger, bokhandel og en salgsavdeling for kunst. Avistegnernes hus har dessuten produsert flere vandreutstillinger med politiske illustrasjoner og ytringsbasert kunst.


Fil:Avistegnernes hus Drøbak.jpg|Avistegnernes hus i Drøbak er kunstgalleri og nasjonalt senter for tegning og ytringsfrihet.
Fil:Avistegnernes hus (Fredrik Stabel, Museene i Akershus, The Norwegian Cartoonist Gallery) Lindtruppbakken 1, Storgata, Drøbak, Norway. Interiør, galleri, museumsbutikk, bøker, tegneserier, etc. IMG 6964.jpg|Bokhandelen og museumsbutikken ved galleriet i første etasje.



## Referanser


## Eksterne lenker
*
Jaktstart

**Jaktstart** er en startmetode der startrekkefølgen bestemmes av tidligere delkonkurranser. Deltakeren med best tid før jaktstarten starter først, deretter bestemmes starttiden til hver enkelt deltaker av tiden denne er bak lederen. Vinneren er den som går først over målstreken, selv om andre deltakere kan ha brukt kortere tid i jaktstartdelen av konkurransen.

Jaktstart benyttes bl.a. i langrenn, skiskyting og orientering. I tillegg brukes Gunder-metoden i kombinert, der tidsdifferansene regnes ut fra poengsummen i hopprennet.

I langrenn på verdenscup- og mesterskapsnivå ble jaktstarten benyttet fram til 2002. Det ble for herrer vanligvis gått en 10 km i klassisk stil, som ble brukt som utgangspunkt for 15 km jaktstart i fristil. Jaktstarten er nå erstattet av en øvelse med fellesstart, der løperne bytter utstyr og stilart midtveis. Denne øvelsen kalles skiatlon eller duatlon.

I skiskyting arrangeres jaktstarten oftest med utgangspunkt i sprinten. Resultater fra normaldistansen (20km/15km) brukes av og til, da blir tidsdifferansene halvert før jaktstarten.
Osplikammen

**Osplikammen** er et fjell i Ørland kommune i Trøndelag. Det ligger i **Rusasetfjellet** nær den tidligere grensen mellom Ørland og Bjugn kommuner. Fjellet har en høyde på 285,3 meter over havet og var det høyeste punktet i Ørland kommune før Bjugn og Ørland ble slått sammen til én kommune.

Navnet Osplikammen kommer fra treslaget osp; navnet *Rusaset* kommer av *Røstads seter*. 

Området er merket med turstier, og toppen er et overkommelig mål selv for små barn. Avstand fra bilvei 3-4 km, ca. 200 m stigning. 

## Referanser
Briskeby (band)

**Briskeby** er et norsk pop-/rockband fra Larvik, etablert i 1999.

Briskeby hadde en sterk debut med plata *[[Jeans for Onassis]]* i 2000 som oppnådde salg på 130&nbsp;000 album. Sangen «Propaganda» ble særlig populær og regnes som en monsterhit. I forbindelse med plata turnerte bandet sammen med A-ha. Bandet tok storeslem under Spellemannprisen 2000 hvor de ble tildelt totalt fire trofeer for albumet og låten «Propaganda», henholdsvis i klassene årets nykommer, årets artist, årets popgruppe og årets låt. Under Alarmprisen 2001 vant de klassen for årets overraskelse, og var også nominert i klassene årets popalbum og årets låt for samme album og låt og under HitAwards i 2001 ble de kåret til årets norske gruppe.

I 2003 kom oppfølgeren, *Tonight, Captain?*. Dette albumet ble en nedtur og solgte bare 30&nbsp;000 eksemplarer. Albumet inneholdt bl.a. singlen «Hey Baby» som ble den mest spilte. Både albumet og den kommende turnéen ble beskrevet som en fiasko i forhold til den suksessen gruppa hadde i 2000 og 2001.

I 2005 lanserte gruppen sitt tredje album, *Jumping On Cars*. Dette albumet fikk bedre mottagelse enn deres andre, men nådde ikke like høye salgstall som det første albumet.

I 2015 etter ti års pause, ble gruppen igjen gjenforent og har utgitt singelen «Rookie Mistakes».

## The Disciplines
The Disciplines ble etablert da Briskeby tok en pause. Larviksmedlemmene i bandet fortsatte og fant en ny vokalist. The Disciplines består av amerikanske Ken Stringfellow (vokal) samt Bjørn Bergene (gitar), Bård Helgeland (bass) og Claus Heiberg Larsen (trommer). I marsutgaven av det britiske musikkbladet Q medvirket bandet med låten *Yours for the taking* på en samle-CD. Utgangspunktet for platen var et utvalg bandet R.E.M. hadde foretatt av femten låter med ulike band de liker. The Disciplines utgav sitt debutalbum våren 2008.

Sommeren 2008 spilte bandet på en rekke festivaler i Norge og Europa. Høsten 2008 var The Disciplines support på R.E.M.s europaturne.  

I 2009 forlot Heiberg Larsen gruppa for å bli markedssjef for Kulturhuset Bølgen. Han ble erstattet av Aleksander Ralla Vilnes.

## Bandmedlemmer
### Nåværende
* Lise Karlsnes &ndash; vokalist
* Bjørn Bergene &ndash; gitar
* Bård Helgeland &ndash; bass
* Claus Heiberg Larsen &ndash; trommer

### Tidligere medlemmer

* Ivar Christian Johansen - tangenter (1999)
* Liv Einarsen - vokalist (1999)

## Diskografi
* *[[Jeans for Onassis]]* (Mercury Records, 2000)
* *[[Tonight, Captain?]]* (2003)
* *[[Jumping on Cars]]* (2005)

## Referanser


## Eksterne lenker
* 
* 
*  Briskeby: «Jumping On Cars» (VG, 2005)
*  Rest-Briskeby blir Disciplines (NRK, 2006)
Friedrich Hossbach

**Friedrich Hossbach**, med tyske bokstaver **Hoßbach**, (født 21. november 1894 i Unna i Tyskland, død 10. september 1980 i Göttingen) var en tysk general som deltok i første- og andre verdenskrig. Han er spesielt kjent som forfatter av den såkalte Hossbach-protokollen som fastholdt en historisk viktig tale av Adolf Hitler til de tyske militære ledere. Hossbach nedtegnet talen den 10. november 1937, fem dager etter at den ble holdt. I protokollen heter det at Hitler fortalte sin militære ledelse at «løsningen på det tyske spørsmål kan bare nås ved makt». Samtidig fortalte Hitler staben at det var hans faste beslutning så snart som mulig å slå til mot Tsjekkoslovakia og Østerrike.

Det var i egenskap av Wehrmachts adjutant til Hitler at Hossbach, da oberst, var til stede på det hemmelige strategimøtet. Han hadde hatt dette vervet siden 4. august 1934. 

## Referanser


## Eksterne lenker
*
Tsjekkisk koruna

**Tsjekkisk korunae** eller **tsjekkisk krone** (Kč &ndash; *koruna česká*) er valutaen som benyttes i Tsjekkia i dag. Valutakoden er **CZK**, og hver krone kan deles opp i 100 haléřer (h &ndash; *haléřů; 1 haléř*). Valutaen har vært valutaen i Den tsjekkiske republikk siden 8. februar 1993, da både Tsjekkia og nabolandet Slovakia erstattet den tsjekkoslovakiske korunaen med en egen valuta etter delingen av Tsjekkoslovakia.

Valutaen utgis av Tsjekkias nasjonalbank (*Česká národní banka – ČNB*), som ble dannet i 1993 og har hovedkontoret i Praha.

## Tsjekkiske mynter

### Merknader
# «ČESKÁ REPUBLIKA» = «Tsjekkiske Republikk»
# «PRAGA MATER URBIUM» = «Praha, byenes mor»

## Eksterne lenker
* Sentralbanken ČNB
Det tyske Arbeiderparti

**Det tyske Arbeiderparti** *(Deutsche Arbeiterpartei – DAP)* var forløperpartiet til Det nasjonalsosialistiske tyske Arbeiderparti (NSDAP), og ble stiftet av Anton Drexler og Karl Harrer den 5. januar 1919 i München. Impulsen til det hadde Drexler fått fra sin mentor dr. Paul Tafel, ledende funksjonær for Det alltyske forbund, direktoriumsmedlem for MAN AG (Maschinenfabrik Augsburg-Nürnberg) og styremedlem i Det bayerske industrialistforbund.  Karl Harrer fikk oppdraget å grunnlegge Thuleselskapet –  Et tidlig medlem var også samfunnsideologen Gottfried Feder. 

Navneendringen fra DAP til NSDAP fant sted den 24. februar 1920 i Münchens Hofbräuhaus.

Det tyske Arbeiderparti begynte tellingen av antall medlemmer med nummer 500, for å gi inntrykk av en større tilhengerskare enn de faktisk hadde. Adolf Hitler, partiets daværende propagandaleder og senere formann, hadde medlemsnummer 555.

Adolf Hitler var blitt sendt til DAP av sin foresatte Karl Mayr, sjefen for informasjonsavdelingen for Riksverngruppekommando 4 i München, for at han skulle gjøre DAP til et nasjonalt Arbeiderparti med bred appell.  

I september 1920 skrev Mayr i et brev til Wolfgang Kapp: 

:*«Det nasjonale arbeiderparti må gi den basis for den sterke støttropp som vi håper på. Dets program er riktignok fremdeles noe ubehjelpelig og kanskje også mangelfullt. Vi vil fullstendiggjøre det. Men det er sikkert at det allerede nå samler nokså mange tilhengere bak sine faner. Siden juli i fjor har jeg arbeidet med en måte å få styrket bevegelsen. […] Jeg har opp fått på bena svært dyktige unge mennesker. En Herr HItler f.eks. er blitt en medrykkende kraft, en folketaler av første rang.»*

Hitler var med på å utforme DAPs partiprogram, og det inneholdt bl.a. elementer som avvisning av Versaillestraktaten, sammenslutning med Østerrike og at jødene måtte miste sitt statsborgerskap. Det var også en rekke klassisk sosialistiske programpunkter.  

## Eksterne lenker
* 
* Artikkel på Det tyske historiske museums sider
Slovakisk koruna

**Slovakisk krone** eller **slovakisk koruna**  (Sk &ndash; *slovenská koruna*) var valutaen som ble benyttet i Slovakia. Valutakoden var **SKK**. 1 koruna var inndelt i 100 halierer. Valuaten ble innført den 8. februar 1993, da både Slovakia og nabolandet Tsjekkia erstattet den Tsjekkoslovakisk korunaen med en egen valuta, etter delingen av Tsjekkoslovakia.

Den slovakiske kronen var bundet til euro den 25. november 2005 gjennom ERM2. Overgangen til euro fant sted den 1. januar 2009, med en kurs på 30,1260 sk pr. euro.

Valutaen var utgitt av Slovakias nasjonalbank (*Národná banka Slovenska – NBS*), som ble grunnlagt i 1993 og har hovedkontor i Bratislava.

## Se også
* koruna (pekerside)

## Eksterne lenker
*
Feiringklinikken

**Feiringklinikken** var tidligere Norges eneste pasienteide sykehus for hjertepasienter. I 2018 ble klinikken samlokalisert med Glittreklinikken på LHL-sykehuset Gardermoen. Det eies og drives av Landsforeningen for hjerte- og lungesyke (LHL). Feiringklinikken lå sentralt i Kjerkebygda ned mot Mjøsa på Feiring i Eidsvoll kommune i Akershus fylke. 

Klinikken ble opprettet i juni 1989; senteret ble bygget i 1984 som kurs-konferansesenter for LHL. Klinikken foretok utredning av sykdommer i hjertets kransarterier med koronarangiografi (hjertekateterisering).

På Feiringklinikken ble det fra 2001 tilbudt 4 ukers opptreningsopphold i rehabiliteringsavdelingen. Hjerterehabilitering innebærer to treningsøkter daglig og undervisning i mestring av hjertesykdom, kosthold og treningsteori. Det offentlige har gitt refusjon for slike opphold siden 2003. De første årene sponset Feiringklinikken og LHL hver hjerterehabiliteringspasient med vel  kr. ved å drive avdelingen uten refusjon.

## Eksterne lenker
* LHL-sykehuset Gardermoen (tidligere Feiringklinikken)
Dang Van Ty

**Dang Van Ty** (født 1. juli 1954 i Tay Ninh i Vietnam) er en norsk-vietnamesisk maler, tegner og grafiker. 

Etter å ha blitt skadet under Vietnamkrigen, kom Dang Van Ty til Norge i 1968, hvor han siden har vært bosatt og er blitt norsk statsborger. Han har utdannelse fra Statens Håndverks- og Kunstindustriskole, der han studerte bokillustrasjon 1978&ndash;1982 og var hospitant på litoverkstedet 1986&ndash;1987, og Statens kunstakademi 1982&ndash;1986 og 1987&ndash;1989. Dang Van Ty debuterte på Høstutstillingen i 1981 og har siden hatt en rekke utstillinger i Norge og utlandet, blant annet i Vietnam. Han er innkjøpt av Nasjonalgalleriet, Riksgalleriet, Norsk kulturråd, Oslo Bysamling, og flere kunstforeninger. Han har dessuten skrevet og illustrert *Min barndom i Vietnam* (1982) og *Hjemreisen* (1986), og illustrert  *Djamilja* (1986) av Tsjingiz Ajtmatov.

Dang Van Ty har vært tegnelærer ved Mosebekkskolen i Oslo og driver nå maleskole i sitt eget atelier.

## Eksterne lenker
* Flere bilder
* Utstilling 1998
Rune Selmar

**Rune Selmar** (født 1959) er en norsk siviløkonom, finansanalytiker og fondsmekler. Han er utdannet ved Norges Handelshøyskole.
Selmar ble i statsråd 30. januar 2004 utnevnt til administrerende direktør i Folketrygdfondet for en åremålsperiode på seks år, hvor han etterfulgte Tore Lindholt. Han tiltrådte stillingen i april 2004. 18. oktober 2005 annonserte han at han vil gå av, for å gå inn i stilling som direktør i Rasmussengruppen i Kristiansand. Han har tidligere vært investeringsdirektør i Folketrygdfondet, og vært ansatt i Saga Securities og Danske Securities.

Han tiltrådte høsten 2012 som administrerende direktør i ODIN Forvaltning AS.
Folketrygdfondet

**Folketrygdfondet** er et norsk særlovselskap som forvalter Statens pensjonsfond Norge med mål om å oppnå best mulig avkastning over tid. Pengene investeres i aksjer og obligasjoner i Norge, Danmark, Finland og Sverige, i samsvar med retningslinjene satt av Finansdepartementet.

Folketrygdfondet ble opprettet i 1967 av Borten-regjeringen i medhold av lov om folketrygd 17. juni 1966.

Folketrygdfondet forvaltet Statens obligasjonsfond (SOF), som ble opprettet som følge av regjeringens kredittpakke 2009 6. mars 2009, inntil fondet ble avviklet i 2014. SOF ble gjenopprettet i mars 2020 under koronaviruspandemien. Også denne gang var fondet på 50 milliarder kroner.

## Bakgrunn

Fondet er et «lukket fond». Det vil si at det ikke tilføres nye midler. Overskuddet brukt til å kjøpe nye aksjer.

Steinar Juel kom via Civita med kritikk mot dette i 2019, hvor han skrev: «I år er det 40 år siden Folketrygdfondet mistet all tilknytning til Folketrygden. Selv om fondet er omdøpt til Statens pensjonsfond Norge (SPN), og er plassert under hatten Statens pensjonsfond, er formålet med det høyst uklart. Ingen penger settes inn eller tas ut.»

Fra 2025 skal Staten ta ut tre prosent i utbytte.

Styret i Folketrygdfondet består av syv medlemmer og to varamedlemmer, som alle utpekes av Finansdepartementet for fire år av gangen. I tillegg til disse medlemmene inkluderes ett styremedlem og en observatør valgt av de ansatte ved behandling av administrative saker.

Folketrygdfondet ledes siden 2018 av Kjetil Houg.

## Administrerende direktører
*Kjell Grimsvang 1970&ndash;1990
*Tore Lindholt 1990&ndash;2004
*Rune Selmar 2004&ndash;2006
*Olaug Svarva 2006&ndash;2018
*Kjetil Houg 2018–

## Styreledere
*Henrik J. Lisæth 1990-1998
*Bjørg Ven 1998–2002
*Rolf Sæther 2002-2006
*Erik Keiserud 2006–2017
*Siri Teigum 2017–

## Referanser


## Eksterne lenker
*